open-index/open-wikipedia-markdown huggingface dataset:
ऑर्सन वेल्स

**ऑर्सन वेल्स** अमेरिकी अभिनेता, लेखक, फिल्म निर्देशक आ निर्माता रहलें। वेल्स रंगमंच रेडियो आ फिल्म तीनों माध्यम में बढ़िया काम खातिर जानल जालन। उनके मात्र 23 साल के उमिर में एच.जी वेल्स के उपन्यास 'द वार ऑफ द वर्ल्ड्स' के रेडियों रूपांतरण के निर्देशन खातिर प्रसिद्धी मिल गइल रहे। वेल्स आपन पहिलकी फीचर फिल्म 'सिटिजन केन' से एगो फिल्म निर्देशक के रूप में स्थापित त हो गइल रहले बाकी हॉलीवुड के स्टूडियों तंत्र खातिर ऊ जिनिगीभर एगो आउटसाइडरे रहलें।
## जीवन परिचय
वेल्स क जनम संयुक्त राज्य अमेरिका के विस्कोंसिन के केनोशा शहर में भइल रहे। वेल्स क नामकरण उनके परदादा आ केनोशा के प्रभावशाली अटॉर्नी ऑर्सन एस.हेड के नाम पर भइल रहे। एगो समृद्ध परिवार में जनम भइला क बावजूद वेल्स के अपना बचपन में बहुत कठिनाई आ संकटों क सामना करेके के पड़ल रहे। उनकर माता-पिता वेल्स के बचपन में ही अलग हो गइल रहलन। वेल्स के पिता क व्यवसाय ज्यादा शराब पियला के वजह से चउपट हो गइल जेकरा बाद वेल्स के महतारी के आर्टस् इंस्टीट्यूट में पियानो बजाके अपना लरिकन के पाले के पड़ल। लेकिन वेल्स जब खाली नौ साल के रहलन तब उनकर महतारी के देहान्त हो गइल। एकरा बाद बाद वेल्स वाटसन परिवार के पास व्योमिंग चलि अइलन। वेल्स ए बीच थोर दिन खातिर अपना पिता के साथ भी रहलें बाकी ए दौरान एगो पिता के पुत्र क देखभाल के बदला में बेटे के अपना पिता के संभाले के पड़ल। वेल्स जब 15 साल के रहलन तब ढेर शराब पियला के वजह से किडनी फेल हो गइला पर वेल्स के पिता के निधन हो गइल।

वेल्स छोटे उमिर में रेडियो आ रंगमंच खातिर काम शुरू क दिहलें जेमें उनके लगातार सफलता मिलल।  पिता के देहान्त के बाद वेल्स आपन बचल-खुचल जमापूंजी लेके यूरोप के यात्रा पर निलक पड़लन। वेल्स आयरलैंड के मशहूर गेट थिएटर पहुंचलन आ उहवां के प्रबंधक से आपन परिचय ब्राडवे स्टार के रूप में दिहलन। ऑडिशन के बाद वेल्स के उहवां काम मिल गइल बाकी ब्रिटेन में वेल्स के कौनो बड़ सफलता ना मिलल जेकरा बाद ऊ वापस अमेरिका लौट अइलन।

## फिल्म निर्माण
अमेरिका में रेडियो आ रंगमंच पर सफलता मिलला के बाद आरकेओ रेडियो क ओर से वेल्स के दूगो फिल्म बनावे के प्रस्ताव मिलल। वेल्स पटकथा लेखक हरमन जे मैनकेविच क साथे मिलके एगो कहानी पर काम शुरू क दिहलें। कहानी अमेरिका के मीडिया मुगल विलियम रैंडोल्फ हर्स्ट क जीवनी पर आधारित रहे। वेल्स एह फिल्म परियोजना खातिर हॉलीवुड के बेहतरीन तकनीशियनन के आपन टीम में जोड़लन जेवना में छायाकार ग्रेग टौलैंड भी शामिल रहलन। ए परियोजना में वेल्स कलाकारन के चयन में अपना मरकरी थिएटर के नवछींटिहा कलाकारन के तरजीह दिहलन। कहल जाला कि ए फिल्म के साथे साथ हॉलीवुड के कईगो कलाकार फिल्म जगत में पदार्पण कइलन।

ए फिल्म क शूटिंग दस सप्ताह में पूरा कइल गइल। बाकी ए फिल्म क निर्माण एतना आसान ना रहे। हर्स्ट के जब ए फिल्म के बारे में पता चलल त ऊ अपना अखबारन में ए फिल्म से संबन्धित कवनो परकार के विज्ञापन आ खबरों पर रोक लगा दिहलन आ फिल्म के निर्माता आरकेओ रेडियो पर फिल्म के प्रोजेक्ट के बंद करे खातिर दबाव बनावे लगलन। कहल त ईहो जाला कि ऊ निर्माता के फिल्म क कुल लागत से भी ज्यादा धन देबे क प्रस्ताव दिहलन, ई कहिके कि ए फिल्म क कुल्ही प्रिंट आ निगेटिव को नष्ट क दिहल जाउ।

## सम्मान
## संदर्भ

श्रेणी:1915 में जनम
श्रेणी:1985 में निधन
श्रेणी:अमेरिका के लोग
श्रेणी:फिलिम डाइरेक्टर
बर्नारडो बर्टोलूची

**बर्नारडो बर्टोलूची** (Bernardo Bertolucci; 16 मार्च 1941 – 26 नवंबर 2018) एगो इतालवी फिल्म निर्देशक आ पटकथा लेखक रहलें। उनकर प्रमुख फिल्मन में शामिल बा द कंफर्मिस्ट, लास्ट टैंगो इन पेरिस, द लास्ट इंपरर, द सेल्टरिंग स्काई, स्टीलिंग ब्यूटी, द ड्रीमर्स अउरी लिटिल बुद्धा। सन् 2011 में फिल्म निर्माण में उनकर योगदान के देखि के कान्स फिल्म समारोह में उनकरा के पाम दी ओर पुरस्कार से सम्मानित कइल गइल। चर्चित पटकथा लेखिका क्लारा पेप्लो उनकर पत्नी हई।

## जीवन परिचय
बर्नारडो बर्टोलूची के जनम इटली के एमिलिया रोमाग्ना प्रांत के पारमा शहर में भइल रहे। उनकर पिता एगो कवि, इतिहासकार आ फिल्म समीक्षक रहलन। एगो सुसंस्कृत परिवार में लालन-पालन भइला के असर ई भइल कि बर्टोलूची मात्र 15 बरिस क उमिर में लेखन कार्य शुरू क दिहलें। बर्टोलूची के पिता मशहूर इतालवी फिल्मकार पियरे पाओलो पसोलिनी क पहिलका उपन्यास के प्रकाशन में मदद कइले रहलन जेकरा बदला में पसोलिनी बर्टोलूची के आपन फिल्म अकातोन में आपन वरिष्ठ सहायक निर्देशक के रूप में काम करे के मौका दिहलें।

26 नवंबर 2018 के इटली के रोम शहर में इनके 77 बरिस के उमिर में निधन भ गइल।

## फिल्म निर्माण
बर्टोलूची अपना पिता नियर एगो कवि आ लेखक बनल चाहत रहलें। ऊ रोम विश्वविद्यालय के आधुनिक साहित्य विभाग में दाखिला ले लिहलें लेकिन एही बीच बर्टोलूची के पसोलिनी के फिल्म में बतौर सहायक निर्देशक काम करे के मौका मिल गइल जेकरा बाद बर्टोलूची स्नातक के पढ़ाई बीचे में अधूरा छोड़ दिहलें। बर्टोलूची 1962 में मात्र 22 साल के उमिर में आपन पहिलका फीचर फिल्म के निर्देशन कइलें। सन् 1972 में बर्टोलूची के फिल्म 'द लास्ट टैंगो इन पेरिस' के लेके एगो बड़ विवाद खड़ा हो गइल। ए फिल्म में मर्लेन ब्रांडो आ मारिया शिन्डर प्रमुख भूमिका निभवले रहलन। ए फिल्म के एगोे रेप सीन के लेके बर्टोलूची पर तमाम तरह के आरोप लागल जेकरा बाद मुकदमा में सजा भाी हो गइल।

1976 में बर्टोलूची '1900' नाव से एगो फिल्म के निर्माण कइलन आ भव्य शैली में फिल्म निर्माण के एगो नया शैली के जनम दिहलें। लेकिन बर्टोलूची के असली प्रसिद्धी मिलल फिल्म 'लास्ट इंपरर' से। ए फिल्म में चीन के आखिरी बादशाह 'असिन ग्योरो पुई' के जीवन वृत्तांत फिल्मावल गइल रहे। बर्टोलूची के ए फिल्म खातिर ऑस्कर पुरस्कार मिलल।

## सम्मान
* 1971: सर्वश्रेष्ठ निर्देशन खातिर नेशनल सोसायटी ऑफ फिल्म क्रिटीक अवॉर्ड 
* 1973: नास्त्रो दे अर्जेंटो खातिर सर्वश्रेष्ठ निर्देशक क पुरस्कार 
* 1987: सर्वश्रेष्ठ निर्देशन खातिर ऑस्कर पुरस्कार
* 1987: सर्वश्रेष्ठ पटकथा खातिर ऑस्कर सम्मान 
* 1987: गोल्डन ग्लोेब सम्मान 
* 1987: डेविड डी दोन्तेलो सम्मान 
* 2007: वेनिस फिल्म समारोह में गोल्डन लॉयन पुरस्कार
* 2011: कान्स फिल्म समारोह में पाम दी ओर सम्मान

## संदर्भ

श्रेणी:1940 में जनम
श्रेणी:2018 में निधन
श्रेणी:फिलिम डाइरेक्टर
श्रेणी:पटकथा लेखक
श्रेणी:इटली के लोग
गिद्ध

**गिद्ध** एक ठो मुर्दाखोर आ शिकारी चिरई हवे। ई बड़हन साइज के भारी चिरई होला आ लंबा उड़ान भरे के क्षमता वाला होला। भूगोलीय हिसाब से नई दुनिया (अमेरिका) के गिद्ध आ पुरानी दुनिया के गिद्ध, दू हिस्सा में बर्गीकरण कइल जाला। दुनों मिला के, एकर लगभग तेइस गो प्रजाति पावल जालीं।

श्रेणी:चिरई परिवार
घाट

**घाट** नदी भा पोखरा वगैरह के किनारा के कहल जाला जहाँ से पानी ले चहुँपले के सुबिधान होखे। आमतौर पर सीढ़ीदार किनारा के घाट कहल जाला। इस्तेमाल के अनुसार पानी भरे के घाट, धोबी घाट, भा मसान घाट के रूप में इनहन के नाँव धरा जाला। बहुधा नदी के तीरे के घाट सभ के धार्मिक महत्व भी होला। गंगा नदी के तीरे बसल शहर बनारस अपना घाट सभ खाती परसिद्ध हवे जहाँ लगभग पूरा शहर के एक अलंग गंगा के बायाँ किनारे पर सीढ़ीदार घाटन के सहारे बाटे।

घाट पर नाइ खेवे वाला मल्लाह लोग के (या घाट के महसूल वसूले वाला के) घटवार कहल जाला।

कुछ इलाका में पहाड़ भा पठार के किनारा वाला हिस्सा के भी घाट कहल जाला। दक्खिनी भारत के दुनों किनारा पर मौजूद पहाड़ी के लड़ी पच्छिमी घाट आ पूरबी घाट के नाँव से परसिद्ध हईं।

## संदर्भ

श्रेणी:नदी
श्रेणी:बनारस
चौखंडी स्तूप

**चौखंडी स्तूप** भारतीय राज्य उत्तर प्रदेश के बनारस शहर के नगीचे परसिद्ध बौद्ध तीरथ सारनाथ में एगो बौद्ध स्तूप बा। गुप्त काल (लगभग चउथी-पाँचवी सदी) में बनल ई स्तूप ओह अस्थान के चीन्हा के रूप में बनावल गइल हवे जहाँ गौतम बुद्ध के भेंट पहिला पाँच गो शिष्य लोग से भइल, जिन्हन लोग के ऊ सारनाथ में आपन पहिला उपदेश दिहलें।

स्तूप, सारनाथ के मुख्य खोदाई स्थल से दक्खिन ओर मौजूद बा आ ई चौकोर चबूतरा सभ के तीन गो मंजिल के रूप में बनल रहे। वर्तमान में एकरे ऊपरी हिस्सा में अठकोनी बुर्जी बा जे बाद के जमाना के निर्माण हवे।

## इतिहास
चौखंडी स्तूप के निर्माण, अनुमान अनुसार गुप्त काल में, लगभग पाँचवी सदी में भइल। 
एकरे ऊपरी हिस्सा में बनल आठ कोन के बुर्जी के बारे में बतावल जाला कि ई राजा टोडरमल के लइका, गोबर्धन द्वारा बनवावल गइल हवे। गोबर्धन अकबर के जमाना में एह इलाका के गवर्नर रहलें आ 1588 में एह बुर्जी के निर्माण करवलें, एह जगह पर लिखल एकठो बिबरन के मोताबिक हुमायूँ के एह जगह आवे के यादगार के रूप में ई बुर्जी बनवावल गइल।

## बिबरन

250px|thumb|right|चौखंडी स्तूप, उत्तर-पुरुब के कोने से देखे पर|alt=ईंट के बनल संरचना, सीढ़ीदार तिन गो लेवल आ ऊपर गोलाई के ढूह के ऊपर एगो बुर्जी
चौखंडी स्तूप, बनारस के ओर से सारनाथ जाए पर, रस्ता में पहिला बौद्ध स्मारक पड़े ला। ई ईंटा क बनल एगो स्तूप हवे जे सारनाथ के मुख्य खोदाई स्थल से दक्खिन में मौजूद बा। चौकोन आकार के ई स्तूप देखे में तीन-तल्ला बुझाला हालाँकि ढह जाए के कारन तीनों मंजिल के बिभेद साफ-साफ ना पता चले ला। उत्तर ओर तीन गो लेवल साफ-साफ़ देखाई पड़े लें आ पूरबी हिस्सा के ओर से इनहन ले चहुँपे वाली सीढ़ीदार रचना भी मौजूद बा। ऊपरी हिस्सा गोलाई लिहले ढूह के आकार में बा जेकरे ऊपर बीचोबीच में आठ कोण के बुर्जी बनल बा।

स्तूप के चौहद्दी के गेट पर लागल बिबरन के मोताबिक एकर कुल ऊँचाई लगभग 93 फीट बाटे।

## गैलरी

Chaukhandi Stupa-5.jpg|स्तूप के चबुतरा के देवाल
Chaukhandi Stupa-4.jpg|चबुतरा के देवाल के नजदीकी से लिहल फोटो


## संदर्भ

## बाहरी कड़ी

* चौखंडी स्तूप , उत्तर प्रदेश पर्यटन बिभाग के वेबसाइट पर।

श्रेणी:बनारस
श्रेणी:उत्तर प्रदेश के पर्यटक आकर्षण
श्रेणी:सारनाथ
नेट न्यूट्रैलिटी

**नेट न्यूट्रैलिटी** भा **इंटरनेट न्यूट्रैलिटी** अइसन सिद्धांत ह जेकरे तहत मानल जाला कि इंटरनेट सर्विस प्रदान करने वाली कंपनी सभ इंटरनेट पर हर तरह के डेटा के एक नियर दर्जा दिहें सऽ। यानी कि ई एक तरह से इंटरनेट यूजर लोग खाती के लिए बरोबर स्पीड आ बराबर कीमत पर इंटरनेट उपलब्ध करावे के बिचार हवे आ अइसन सिद्धांत हवे जेकरे अनुसार इंटरनेट सेवादाता (सर्विस प्रोवाइडर) सब के सभका साथे बराबरी के बेहवार करे के होला, यानी कि इंटरनेट के सेवा देवे में ऊ कौनों वेबसाइट, सुबिधा, प्लेटफार्म, एप भा सामग्री खाती कवनों किसिम के बिभेद ना क सके ला। एकर मतलब ई भइल कि इंटरनेट सेवादाता कौनों वेबसाइट, एप भा सामग्री के जानबूझ के स्लो ना क सके ला, ब्लॉक ना क सके ला या फिर केहू से एक्स्ट्रा दाम ना वसूल सके ला।

## इहो देखल जाय
* इंटरनेट
* वेबसाइट
* भारत में नेट न्यूट्रैलिटी

## संदर्भ


श्रेणी:इंटरनेट
श्रेणी:कंप्यूटर कानून
भारत में नेट न्यूट्रैलिटी

अगस्त 2015 तक ले, **[[भारत]] में [[नेट न्यूट्रैलिटी]]** के गवर्न करे वाला कौनों किसिम के कानून ना रहल, माने कि सगरी इंटरनेट यूजर लोग के साथ बराबरी के बेहवार करे के होखी आ कौनों प्रयोगकर्ता, सामग्री, साइट, प्लेटफार्म, एप्लीकेशन या कौनों भी किसिम के कम्युनिकेशन खाती दाम वसूली में बिभेद के नीति ना अपनावल जाई। हालाँकि, भारत में कुछ इंटरनेट सेवादाता कंपनी सभ द्वारा पहिलहीं नेट न्यूट्रैलिटी के उलंघन के मामिला देखे के मिलल बा। सरकार एह मामिला के सुल्झावे खाती आम जनता से सुझाव आ कमेन्ट देवे खाती एक पूरा दिन (14 अगस्त) के माईगव (mygov) फोरम के खोलले रहल। एकरे बाद फाइनल निर्णय लिहल जाई। 28 नवंबर 2017 के ट्राई द्वारा कुछ रिकमेन्डेशन भी जारी कइल गइल। आ एकरे बाद भारत अब पूरा देस भर में नेट तटस्थता लागू करे बदे परभावी कानून बानवे से बस एक सीढ़ी पाछे बा।

भारत में नेट न्यूट्रैलिटी तब बिसेस चर्चा में आइल जब दिसंबर 2014 में मोबाइल पर इंटरनेट उपलब्ध करावे वाली कंपनी एयरटेल ई एनाउंस कइलस की ऊ कई गो एप सभ जइसे *[[वाट्स एप]]*, *स्काइप* वगैरह द्वारा होखे वाली *वॉइस काल* सभ खाती एक्स्ट्रा दाम वसूली।

## इहो देखल जाय
* नेट न्यूट्रैलिटी

## संदर्भ

श्रेणी:नेट न्यूट्रैलिटी
श्रेणी:भारत
5जी

**पाँचवाँ जेनरेशन के मोबाइल नेटवर्क** (5th generation mobile networks) या फिर **पाँचवीं पीढ़ी के वायरलेस सिस्टम** के **5जी** (उच्चारण: फाइव जी) के छोट नाँव से जानल जाला, नया आ भाबिस्य में इस्तेमाल होखे खाती प्रस्तावित मोबाइल नेटवर्क सिस्टम बाटे जे मिलीमीटर बैंड (28, 38, आ 60 GHz) में काम करी आ ई वर्तमान 4जी सिस्टम से आगे के चीज होखी। संचार कंपनी एरिक्सन द्वारा नवंबर 2017 में भारत में एह तकनीक के प्रदर्शन भी कइल गइल आ सरकार के साल 2020 तक 5जी ले आवे के लक्ष्य के खाती आपन प्रतिबद्धता जतावल गइल। हाले में एक ठो खबर में एटी&टी (AT&T) द्वारा दुनिया के पहिला फाइवजी फोन भी ले आवे के बात कहल गइल बा जे एह साल, 2018 के अंत में आई, एह तरीका से दू गो अमेरिकी कंपनी साल 2018 में फाइवजी फोन ले आवे खाती तइयारी में बाड़ी सऽ काहें कि वेरिजोन कंपनी पिछले साल एह बात के घोषणा क चुकल बा।

## इहो देखल जाय
* 4जी
* टेलीकम्यूनिकेशन नेटवर्क

## संदर्भ

## बाहरी कड़ी
* 5जीः कैसी होगी 800 जीबीपीएस की स्पीड?, बीबीसी हिंदी पर ।

श्रेणी:इंटरनेट
श्रेणी:टेलीकम्यूनिकेशन
श्रेणी:मोबाइल टेलिकम्यूनिकेशन
धर्मराजिक स्तूप, सारनाथ

**धर्मराजिक स्तूप**, उत्तर प्रदेश के बनारस के नगीचे, सारनाथ में सम्राट अशोक के बनवावल स्तूप रहल। वर्तमान में एकर चबूतरा भर बचल बा जे सारनाथ के परसिद्ध धम्मेक स्तूप के बगल में पच्छिम ओर मौजूद बा।

## संदर्भ

श्रेणी:बनारस
श्रेणी:सारनाथ
सारनाथ म्यूजियम

**सारनाथ म्यूजियम** उत्तर प्रदेश राज्य के शहर बनारस के लगे सारनाथ में मौजूद एगो म्यूजियम (अजायबघर) बा। इ भारतीय पुरातत्व सर्वेक्षण बिभाग के म्यूजियम ह जहाँ सारनाथ के खोदाई में मिलल बिबिध प्रकार के चीज संरक्षित क के रखल गइल बा। हेइजे परसिद्ध सिंह स्तंभ के मुकुट भी रखल बा जेके नकल से भारत के राजकीय चीन्हा बनल हवे।

## संदर्भ

श्रेणी:बनारस
श्रेणी:सारनाथ
श्रेणी:उत्तर प्रदेश के म्यूजियम
राजघाट पुल

**मदन मोहन मालवीय पुल**, जेकरा लोग **[https://www.varanasiguru.com/malviya-bridge/ राजघाट पुल]** के नाँव से जाने ला, उत्तर प्रदेश के बनारस शहर में गंगा नदी पर बनल दुतल्ला पुल बाटे जेह पर रेल आ सड़क आवागमन होला। एकर पुराना नाँव **डफरिन ब्रिज** हवे। 1887 में बन के पूरा भइल ई पुल *अवध एंड रोहिलखंड रेलवे* द्वारा बनावल गइल। ई बनारस के मुगलसराय से जोड़े ला। नगीचे मौजूद राजघाट के नांव पर आम लोग एकरा के एही नाँव से जाने ला। एकरे लगे मौजूद रेलवे इस्टेशन काशी के नाँव पर एकरा के काशी पुल भी कहल जाला। एकरे ऊपरी डेक पर से सड़क गुजरे ले आ ई ग्रैंड ट्रंक रोड हवे जे इहाँ गंगा नदी के पार करे ला। 1948 में एकर नाँव बदल के मालवीय पुल क दिहल गइल।

## संदर्भ

श्रेणी:बनारस
तारणपंथ

**तारणपंथ** दिगंबर जैन धर्म क एगो पंथ बा।इके संस्थापक संत तारण रहन।

श्रेणी:जैन धर्म
धमेक स्तूप

**धमेक**, **धम्मेक** भा **धमेख** स्तूप, उत्तर प्रदेश में बनारस के लगे मौजूद शहर आ तीरथ सारनाथ में एगो प्रमुख बौद्ध स्तूप बाटे। सारनाथ में गौतम बुद्ध आपन पहिला उपदेश दिहले रहलें, एह घटना के बौद्ध धर्म में "धर्मचक्र प्रवर्तन" कहल जाला आ एही के उपलक्ष में सारनाथ में कई गो स्तूप आ मंदिर बनावल गइल बाने जेह में से ई धमेक स्तूप सभसे बड़हन आ प्रमुख बाटे।

वर्तमान रूप में ई स्तूप दुमंजिला सिलिंडर के आकृति में लगभग 43.6 मीटर ऊँच, आ 28 मीटर डाया वाला, ईंटा के बनल चीज बा। मानल जाला कि एह अस्थान पर बुद्ध से पहिले भी समाधि सभ के निर्माण भइल रहे। एह वर्तमान स्तूप के निर्माण लगभग 500 ईस्वी में भइल बतावल जाला जे मौर्य सम्राट अशोक द्वारा बनवावल एगो स्तूप के जगह पर बनावल गइल हवे। वर्तमान में, अशोक के बनवावल धर्मराजिका स्तूप के चबूतरा भर बचल बा जे एह स्तूप के बगले में मौजूद बा। अशोक के परसिद्ध सिंह स्तंभ भी एह स्तूप के बगले में लगावल गइल रहे जेकर मुकुट वर्तमान में सारनाथ म्यूजियम में रखल बा आ जेकर आकृति ले के भारत के राजचीन्हा बनावल गइल हवे।

## नाँवउत्पत्ती
धमेक, धम्मेक, धमेख भा धम्मेख के हिज्जे भेद एकरा नाँव में देखे के मिले ला। अलेक्जेंडर कनिंघम के मत के हिसाब से "धमेक" शब्द संस्कृत के *धर्मोपदेशक* के अपभ्रंश हवे जबकि हालाँकि दयाराम साहनी के बिचार में ई संस्कृत शब्द *धर्मेक्षा* के रूपांतर ह। आर्कियोलाजिकल सर्वे ऑफ़ इंडिया के रपट में ए. वेनिस के हवाला से दुसरके मत के समर्थन होखे ला - मने कि *धर्मेक्षा* से उत्पत्ती बतावल गइल बा। खोदाई में मिलल एक ठो माटी के सीलिंग पर *धमाक जयतु* लिखल मिलला के हवाला से इहो अनुमान लगावल जाला कि ई कबो *धमाक* कहात रहल होखी।

## इहो देखल जाय
* धर्मराजिका स्तूप
* चौखंडी स्तूप
* साँची स्तूप

## फुटनोट

## संदर्भग्रंथ
* 
* 
* 

श्रेणी:सारनाथ
श्रेणी:बनारस
श्रेणी:बनारस के पर्यटक आकर्षण
एकल परिवार

**एकल परिवार** अइसन परिवार होला जेह में महतारी-बाप आ उनहन लोग के संतान भ्रष्टाचार शामिल होखे। ई संजुक्त परिवार, जेह में कई पीढ़ी एक्के साथ रहे ले, से अलग होला। अमेरिकी संस्कृति में अइसन परिवार के बहुतायत बा जबकि भारतीय उपमहादीप के अंदर एकर बिस्तार बढ़ रहल बा।

## संदर्भ

श्रेणी:परिवार
संजुक्त परिवार

**संजुक्त परिवार** (हिंदी: संयुक्त परिवार) के माने हवे, अइसन परिवार जेह में एकही साथे तीन भा तीन से ढेर पीढ़ी के लोग एक साथ रह रहल होखे। एकरा के ***ज्वाइंट फेमिली*** भा *एक्सटेंडेड फेमिली* भी कहल जाला। ई एकल परिवार से बड़हन होला आ परिवार में सदस्य लोग के संख्या भी ज्यादा होले। एकरे गुण के रूप में गिनावल जाला की संजुक्त परिवार में पले वाला लड़िका सभ संकुचित माहौल में ना रहे लें आ आपसी एकता के भावना मजबूत होले।

अइसन परिवार भारतीय उपमहादीप (भारत, पाकिस्तान, नेपाल वगैरह) के ख़ास बिसेसता हवे।

## संदर्भ

श्रेणी:परिवार
श्रेणी:समाज
नॉमिनल जीडीपी के अनुसार बिस्व के देस सभ के लिस्ट

**सकल घरेलू उत्पाद** (जीडीपी) कौनों देस में साल भर में भइल कुल उत्पादन (माल आ सेवा के फाइनल उत्पादन) के बजार मूल्य होला।  नीचे नामिनल जीडीपी के आधार पर बिस्व के देसन के लिस्ट दिहल जात बा:

## लिस्ट
 style="margin:auto; width:100%;"
|-
| style="width:33%; text-align:center;" | **अंतर्राष्ट्रीय मुद्रा कोष के अनुसार (2016)**
| style="width:33%; text-align:center;" | **बिस्व बैंक अनुसार (2016)**
| style="width:33%; text-align:center;" | **यूनाइटेड नेशंस अनुसार(2015)**
|- valign="top"
|

|

|

|}

## इहो देखल जाय
* जीडीपी (पीपीपी) के अनुसार बिस्व के देस सभ के लिस्ट

## नोट




## संदर्भ

जीडीपी
*
समाजशास्त्र

**समाजशास्त्र** (अंग्रेजी:सोशियोलॉजी) समाज के अध्ययन करे वाला एकेडेमिक बिसय हवे, ई सामाजिक संबंध, सामाजिक अंतरक्रिया आ संस्कृति के अध्ययन करे ला आ सामाजिक बिज्ञान सभ के श्रेणी में आवे ला।


श्रेणी:सामाजिक बिज्ञान
2जी स्पेक्ट्रम घोटाला

**2जी स्पेक्ट्रम घोटाला** भारत में साल 2010 में सोझा आइल एगो घोटाला रहे जेह में 2जी स्पेक्ट्रम के आबंटन में घपला के आरोप लगावल गइल रहे। 2010 में कैग के रपट से ई जाहिर भइल रहे कि अगर साल 2008 में 2जी स्पेक्ट्रम के आबंटन नीलामी के प्रक्रिया से कइल गइल रहित तब सरकार के खजाना में 1 लाख 76 करोड़ रुपिया ढेर आइल रहित। एह मामिला में कई गो मंत्री आ अधिकारी लोग के भूमिका आ निजी कंपनी के भूमिका संदेह में रहल। कुल 14 लोग आ तीन गो कंपनी पर आरोप दायर कइल गइल, तत्कालीन बित्त मंत्री पी चिदंबरम आ प्रधानमंत्री कार्यालय प भी एह में भूमिका होखे के आरोप लागल आ ई ओह समय भारत के अबतक के सभसे बड़हन घोटाला के रूप में देखल गइल आ भारी राजनीतिक बिबाद के कारण बनल।

दिसंबर 2017 में आइल अदालत के फैसला में सगरी सतरह आरोपी लोग के बरी क दिहल गइल, काहें से कि कौनों सबूत ना मिलल।

## संदर्भ

श्रेणी:भारत
श्रेणी:भारत में घोटाला
चारा घोटाला

**चारा घोटाला** (ब्यापक नाँव **पशुपालन घोटाला**) भारतीय राज्य बिहार में 1994 में सोझा आइल एक ठो घोटाला हवे जेह में पशुपालन बिभाग के अधिकारी आ ठीकेदार लोग द्वारा फर्जी बिल बना के मवेशिन के चारा, दवाई वगैरह के नाँव पर रुपिया के हेर फेर कइल गइल। जाँच के आगे बढ़ले पर एह में कई नेता लोग के भी नाँव आइल आ बिहार के दू गो पूर्व मुख्यमंत्री लोग, जगन्नाथ मिश्र आ लालू यादव तक पर एह में सामिल होखे के आरोप लागल। जाँच में अइसन मामिला बिहार में कई जगह सोझा आइल आ अइसन हेराफेरी के लगभग दू दशक ले चालू रहे के बात खुलल। लालू यादव के एह मामिला में सजा भइल आ मुख्यमंत्री पद छोड़े के पड़ल, आ चुनाव लड़े से बंचित क दिहल गइल।

दिसंबर में एही से जुड़ल एगो केस में लालू यादव आ अन्य लोग के सीबिअई अदालत द्वारा दोषी करार दिहल गइल आ लालू यादव के साढ़े तीन साल के सजा सुनावल गइल।

## संदर्भ

श्रेणी:बिहार
श्रेणी:भारत में घोटाला
अस्पताल

[240px|thumb|एम्स अस्पताल, [दिल्ली|alt=बिल्डिंग आ हरियर लॉन]]
**अस्पताल** () सेहत के देखभाल आ बेमारी के इलाज करे वाला संस्था होला जहाँ बिसेसग्य डाक्टर, ट्रेनिंग प्राप्त नर्सिंग आ इलाज के बिबिध उपकरण सभ के सुबिधा मौजूद होले। अस्पतालन के सभसे प्रचलित रूप जनरल अस्पताल होलें जहाँ बिबिध रोग खाती *ओपीडी (OPD)* आ तत्काल इलाज उपलब्ध करावे खाती *[[इमरजेंसी वार्ड]]* नियर सुबिधा होले। अन्य प्रचलित अस्पतालन में जिला अस्पताल होलें जे एक तरह के जनरले अस्पताल होलें।

बिसेस अस्पतालन में *[[ट्रौमा सेंटर]]*, टीबी अस्पताल, रिहेबिलिटेशन सेंटर वगैरह आवे लें, जिनहन के खास सीमित मकसद आ बिसेसग्यता होला। आमतौर प अस्पताल के साथे कुछ अउरी सपोर्टिंग ब्यवस्था भी होला जइसे कि फार्मेसी, पैथोलॉजी, रेडियोलॉजी वगैरह।

ज्यादातर अस्पताल पब्लिक सेक्टर में होलें, जिनहन के फंडिंग सरकार करे ले। एकरे अलावा प्राइवेट संस्था के रूप में भी अस्पताल आ नर्सिंग होम के चलन बहुत बा। आमतौर पर मेडिकल कालेज सभ के साथ भी अस्पताल जुड़ल होला आ एह तरीका से पढ़ाई आ इलाज दुनों काम होला।

श्रेणी:अस्पताल
श्रेणी:सेहत
फय्यूम

**फय्यूम** बिचला मिस्र में एगो शहर बा। काहिरा से लगभग 100 किलोमीटर के दूरी पर, फय्यूम नखलिस्तान में मौजूद ई शहर वर्तमान फय्यूम गवर्नरेट के मुख्यालय बा आ मिस्र आ दुनिया के सभसे पुरान शहर सभ में से एक बाटे।

## संदर्भ

श्रेणी:मिस्र के शहर
वशिष्ठ नारायण सिंह

**वशिष्ठ नारायण सिंह** (2 अप्रैल 1942 - 14 नवंबर 2019) एगो भारतीय गणितज्ञ रहलें। उनकर जनम बिहार के भोजपुर जिला में बसंतपुर नाम के गाँव में भइल। ऊ बर्कली के कैलिफोर्निया विश्वविद्यालय से 1969 में गणित में पीएचडी॰ के डिग्री प्राप्त कइलें।

ऊ मानसिक बिमारी से पीडित रहलें अउर बसंतेपुर मे रहत रहलें। 14 नवंबर 2019 के इनकर पटना में निधन भ गइल।

## शुरुआती जीवन आऊर शिक्षा
2 अप्रैल 1942 में उनकर जनम भोजपुर जिला के बसंतपुर गांव में लाल बहादुर सिंह अउर लहासो देवी हिँया भइल। उनकर शुरुआती पढ़ाई लिखाई नेतरहाट हाई स्कूल से भइल अउर ओकर बाद के पढ़ाई पटना विश्वविद्यालय  से भइल। कॉलेज के पहिलके साल से उ बहुत जादे विख्यात हो गइलें। फिर आगे जाके उ कैलिफोर्निया यूनिव्सिटी से रिप्रोड़्युसिंग कर्नलस विथ साइकिलीक वेक्टर विषय से पीएचडी कईलें।

## कैरियर

## काम
* Singh, Vashishtha N. (1974). *[http://projecteuclid.org/euclid.pjm/1102911984 Reproducing kernels and operators with a cyclic vector]*. I. Pacific J. Math. 52 (1974), no. 2, 567–584.

## संदर्भ

श्रेणी:1942 में जनम
श्रेणी:2019 में निधन
श्रेणी:भारत के लोग
श्रेणी:बिहार के लोग
पद्म श्री

इ भारत सरकार द्वारा दिहल जावे वाला पुरस्कारन में चौथा सबसे ऊंच पुरस्कार हौवे।

श्रेणी:भारत के नागरिक सम्मान
किरन राव

**किरन राव** एगो भारतीय फिलिम प्रोड्यूसर, स्क्रीनप्ले लेखिका आ फिलिम डाइरेक्टर बाड़ी। ई हिंदी सिनेमा क अभिनेता आमिर खान के मेहरारू बानीं।

## संदर्भ

श्रेणी:जियत लोग
श्रेणी:1973 में जनम
श्रेणी:कर्नाटक के लोग
श्रेणी:फिलिम डाइरेक्टर
श्रेणी:पटकथा लेखक
रवीन्द्र कुमार 'राजू'

**रवीन्द्र कुमार 'राजू**' एगो भोजपुरी लोकगीत गायक रहलें। 'राजू'के साल 2002 में उनकर भोजपुरी एलबम 'ए बलम जी' आ गाना 'खेत बारी बंटि जाई' से कमे उमिर में शोहरत मिल गइल रहे। जेवना के बाद उनकर कई गो एलबम टी-सीरीज आ अउरी दोसरा संगीत कंपनियन से जारी भइल। राजू के भोजपुरी संगीत में उनकर दमदार आवाजा खातिर जानल जाला। उनकर 30 दिसंबर 2017 के लंबी बीमारी के बाद बनारस में काशी हिंदू विश्वविद्यालय के सर सुंदरलाल अस्पताल में निधन हो गइल।

## जीवन परिचय
रवीन्द्र राजू के जन्म बलिया जिला के भरौली गांव में एगो गरीब परिवार में भइल रहे। उनकर पढ़ाई-लिखाई गंवहीं पर भइल रहे। होस संभलला के बाद ऊ गीत संगीत में रुचि के चलते एही क्षेत्र में लगन लगा लिहलें आ गांव-गिराव के जानकारन से संगीत सीखे लगलें।

## गीत गवनई के सफर
सत्रह साल के अपना संगीत के सफर में राजू के जान पहचान शोहरत खूबे मिलल। बाकी ऊनकरा के लगातार एह बात के एहसास रहल कि उनकरा प्रतिभा के ऊ सम्मान ना मिलल जेवना के ऊ हकदार रहलें।

## बीछल एलबम
रवीन्द्र कुमार 'राजू' के कई गो संगीत एलबम खूबे मशहूर भइल। जेवना में शामिल बा;
*ए बलम जी
*कहंवा उड़ि उड़ि जाली चिरइया
*भइया आज अइहन
*पियाजी के गांव
*गवना करा लs
*कंवरिया
*संइया मोर गवइया

## संदर्भ

श्रेणी:1978 में जनम
श्रेणी:2017 में निधन
श्रेणी:भोजपुरी सिंगर
कोल्ड ड्रिंक

***कोल्ड ड्रिंक*** (अंग्रेजी: cold drink) या **ठंढा** एक तरह के पेय हवे, जवन आमतौर प कार्बोनेटेड पानी, मिट्ठा आ प्राकृतिक भा *आर्टिफिशियल फ्लेवर* मिला के बनावल गइल होला आ ठंढा क के पियल जाला। कुछ ठंढा सभ बिना कार्बोनेटेड पानी के भी बने लें, जइसे नींबू-पानी, *लेमनेड*, *ऑरेंज सोडा* वगैरह; मीठ करे वाला पदार्थ भी हमेशा चीनिए ना होला बलुक फल से निकले वाला मीठा (फ्रक्टोज) या फल के प्राकृतिक जूस, चीनी के बिकल्प (*डायट सबस्टिच्यूट*) वगैरह, या इनहन के मिलजुल रूप में इस्तेमाल से बनल हो सके ला। एह पेय सभ में कैफीनो कुछ मात्रा में हो सके ला, रंग आ महक खाती आ संरक्षित रखे खाती कृत्रिम रसायन के इस्तेमाल भी हो सके ला।

अंग्रेजी में इनहन के ***सॉफ्ट ड्रिंक*** भी कहल जाला जे शराब भा अन्य एल्कोहल वाला पेय के तुलना में इनहन के हलका होखे के कारण पड़ल नाँव हवे। इनहन में कुछ मात्रा में एल्कोहल भी मौजूद हो सके ला हालाँकि, कौनों पेय के गैर-एल्कोहलिक कहल जाए खातिर ओह में 0.5% से कम एल्कोहल होखे के चाहीं। एह पैमाना के आधार पर फल के जूस आ चाय नियर पेय भी *सॉफ्ट ड्रिंक* के श्रेणी में आ जालें, हालाँकि ई नाँव परंपरा में इनहन खातिर ना इस्तमाल होला।

आमतौर पर इनहन के खूबे ठंढा (*चिल्ड*) क के परोसल जाला, बाकि कुछ अइसन ड्रिंक सभ के आम तापमान प भी आ कुछ के त बाकायदा गरम क के भी परोसल आ पियल जाला। कोल्ड ड्रिंक कई रूप में बजार में मौजूद बाड़ी सऽ जेह में कैन में, शीशा के बोतल में या गिलासनुमा बोतल में भरल रूप प्रचलित बाने। प्लास्टिक के बोतल छोटहन साइज से ले के दू-अढ़ाई लिटर तक ले के मात्रा ले के मौजूद बाड़ीं।
कोल्ड ड्रिंक सभ के चलन आमतौर पर *फास्ट फूड* के साथ, या जश्न के माहौल में हल्का ड्रिंक के रूप में, परिवार में नाश्ता वगैरह के साथ आ सिनेमा में आ रेस्टोरेंट में बहुत बा। इनहन के पाइप (*स्ट्रा*) से, गिलास में ढार के, या फिर कैन या बोतल से सीधे भी पियल जाला। कुछ दसा में, इनहन के इस्तमाल एल्कोहल वाला पेय के साथ मिला के *काकटेल* बनावे में भी कइल जाला।

## फोटो गैलरी

Coca-Cola in Israel.jpg|कई किसिम के कोल्ड ड्रिंक के बोतल
Pepsi Tailand.JPG|थाईलैंड में पेप्सी आ अउरी कोल्ड ड्रिंक
Beep drink carton 2012.jpg|कागज के कार्टन में आ गिलास में
A Minty Grape Cold Drink.jpg|पोदीना डाल के बनावल कोल्ड ड्रिंक
Drinking and driving.jpg|कैन से कोल्ड ड्रिंक पियत एगो औरत

## संदर्भ

श्रेणी:पेय
कमला नदी

**कमला नदी** नेपाल के सिन्धुली गढी से शुरु होके बिहार में गंगा नदी मे समाहित होखे बाला नदी  बाटे। इ नदी के मिथिलाञ्चल विशेष क के दैविक नदी कहा जाला। कात्तिक शुक्ल पूर्णिमा के दिन कमला घाट मे स्नान करेला स देवी देवता खुसी होखे ई हिंदू धर्म मे आस्था बाटे। ताहि खातिर कमलानदी के पवित्र नदी कहा जाला। ई नदी नेपाल के सिन्धुली गढी से उदयपुर आ धनुषा सिरहा के सिमा से होके जाला।

श्रेणी:नेपाल के नदी
श्रेणी:बिहार के नदी
श्रेणी:गंगा के सहायिका
श्रेणी:एशिया के इंटरनेशनल नदी
घाटी

304px|thumb|पहाड़ी ढाल के बीचा में घाटी

**घाटी** धरती के सतह पर खाल लमछर हिस्सा होला जेकरे दुनों किनारे पर पहाड़ी चाहे पहाड़ होखे लें आ बीचा में आमतौर पर नदी के धारा बहे ले। किनारे के ढाल के द्वारा बने वाली आकृति के आधार पर घाटी सभ के यू-आकार आ वी-आकार के घाटी में बाँटल जा सके ला। टेक्टानिक हलचल से बनल लमहर निचाई वाला इलाका सभ रिफ्ट घाटी होलें। दू गो किनारा सभ के बीचा में एकदम से गहिरा खड़ा ढाल वाली घाटी गॉर्ज होले आ अइसन खड़ा ढाल वाली घाटी के बिस्तार लंबाई में दूर ले होखे तब पूरा संरचना के कैनियन कहल जालीं। गॉर्ज सभ के आकृति के चलते इनहन के आई-आकार के घाटी भी कहल जाला।

एगो दुसरे अर्थ में **घाटी** भा **उपत्यका**, जइसे कि काठमांडू उपत्यका, पहाड़न से घेराइल निचाई वाला इलाक भा तलहटी के, चाहे पहाड़ के लगे के तराई होला; जबकि ऊँचाई वाला हिस्सा सभ के अधित्यका कहल जाला।

## इहो देखल जाय
* थलरूप सभ के लिस्ट
* कश्मीर घाटी
* काठमांडू उपत्यका

## संदर्भ

## बाहरी कड़ी

* NPS.gov, University of Wisconsin
* UWSP.edu, Glossary of Alpine Glacial Landforms
* , SAR interferometry (analysis of valley forms in Fig.2 and 6)
* Valleys.com, Valleys of the World
* Valley definitions, YourDictionary

### धरती से बाहरी
* ESA image: Vallis Alpes, bisecting the Lunar Alps
* Valles Marineris and Ophir Chasma, bilingual website (English and German)

श्रेणी:थलरूप

श्रेणी:भूआकृति बिज्ञान
तराई

**तराई** भारत आ नेपाल में हिमालय परबत के दक्खिन ओर के मैदानी आ समतल भू भाग के तराई कहल जायेला। ई भाबर वाला इलाका के ठीक दक्खिन में बनल निचाई वाला मैदान हवें जिनहन में आम तौर पर बड़ी-बड़ी घास वाला निचला हिस्सा पावल जाए लें। तराई के मतलब होला "तर" (नम, पानी सोखले) जमीन वाला इलाका।

गंगा नदी से उत्तर नेपाल के पहाडी क्षेत्र से दक्षिण पूरव मे टिष्ठा आ पश्चिम के अयोध्या तक मे रहला समथर मैदान वन वा भूमि वा क्षेत्र के तराई कहेला । ईहा हर प्रकार के खेती होला । जनकपुर विराटनगर ईटहरी राजविराज विरगंज भरतपुर नेपालगन्ज हेटौंडा झापा ई सभ नेपाल के तराई के शहर हबे । अर्थात्  पूरव के झापा के मेची नदी से पश्चिम के महाकाली नदी तक के तराई प्रदेश कहेला ।

श्रेणी:भारत के भूगोल
श्रेणी:नेपाल के भूगोल
शी जिनपिंग

**शी जिनपिंग** चीन के वर्तमान राष्ट्रपति आ चीनी कम्युनिस्ट पार्टी के जनरल सेक्रेटरी बाड़ें। चीनी नाँव परंपरा के अनुसार इनके पारिवारिक नाम 'शी' ह आ 'जिनपिंग' इनकर व्यक्तिगत नाम ह। नवंबर 2012 में शी जिनपिंग चीनी साम्यवादी पार्टी क महासचिव नियुक्त भइल रहले। जिनपिंग चीनी साम्यवादी पार्टी के पुरान नेता शी झोंगशुन​ के बेटा हवें। माओ के बाद इनका के चीन में भइल अबतक के सभसे ताकतवर नेता मानल गइल बा।

## संदर्भ

श्रेणी:जियत लोग
श्रेणी:चीन के लोग
श्रेणी:1953 में जनम
खोक्सी

**खोक्सी** () नेपाल के सगरमाथा अंचल के सिराहा जिला के एक गाव बाटे। य गाव काठमाण्डु स दक्क्षिणपूरब 158 किलोमिटर (98 माईल) हवाई मार्गके दुरीमे ह। ईहाँ कथवनियाँ, कोईरी, मुस्लिम, अमात, दुसाध, चमार, मलाह, तेली, धोबी आदि जातजातिके आदमी वसोवास करेला। ईहा गाउँ चौक, सब्जी मण्डी आ उमेश टोल क के तीन भाग मे बटल बा। ईहाँ अस्पताल, स्कुल आ वार्ड कार्यालय बाडे। पुलिस  चौकी खातिर स्थानीय गाँव के लोग सभ मिलके जमीन खरीद कर के मकान के कुर्सी तक के काम पूरा कके छोड़ दिहले ह। ई गाँव के उत्तर आ पश्चिम मे त्रिशुला नदी पुरब मे जानकीनगर आ दक्खिन मे गरगम्मा गाँव आ नेपाल तथा भारत के अन्तर्राष्ट्रिय सीमा रहल ह। ई गाँव के बीच होके हुलाकी राजमार्ग गइल ह। इहाँ ऐतवार तथा गुरुवार हटिया लागत बाटे।

## यातायात
इहाँ होके लहान तथा सिराहा तक लोकल बस जाला । हाट बजार खातिर सिटी रिक्सा तथा टेम्पु भी पायल जाला। 
इहाँ से सुबह मे दिवा सेवा  सिंधुली होके काठमांडू तक छोटका सबारी तथा शाममे रात्री सेवा बस हेटौंडा होके काठमांडू तक जाला ।

## व्यवसाय
इहाँ के अधिकतर लोग कृषि से जुड़ल बाडे ।

## जनसंख्या
इहा के341 घर मे 1,085 मर्दाना आ 1,081 औरत कूल मिलाकर 2,166 बाटे  2011 जनगनना पर आधारित 

## संदर्भ

## बाहरी कड़ी
राष्ट्रीय युवा दिवस

भारत में **राष्ट्रीय युवा दिवस**, हर साल बारह जनवरी (12 जनवरी) के मनावल जाला जे स्वामी विवेकानंद के जयंती हवे। एह दिन के युवा दिवस के रूप में मनावे के फैसला भारत सरकार द्वारा 1984 में लिहल गइल आ 1985 से ई दिन भारत के राष्ट्रीय युवा दिवस के रूप में मनावल जा रहल बा। अंतर्राष्ट्रीय युवा दिवस पूरा बिस्व में 12 अगस्त के मनावल जाला।

एह दिन भारत भर में, इस्कूल कालेज आ अन्य जगहन पर बिबिध कार्यक्रम आयोजित कइल जालें, भाषण आ ब्याख्यान होला, रैली निकालल जाले आ विवेकानंद के याद कइल जाला।

## संदर्भ

श्रेणी:भारत के परब तिहुआर आ उत्सव
श्रेणी:विवेकानंद
श्रेणी:जनवरी के परब-तिहुआर
श्रेणी:जनमदिन
जिग्नेश मेवाणी

**जिग्नेश मेवाणी** (जनम 11 दिसंबर 1982) गुजरात के एगो राजनीतिक नेता आ बिधायक बाड़ें। मेवाणी के पहिचान एगो दलित नेता के रूप में बा आ ऊ साल 2016 में गुजरात के दलित लोग के आंदोलन के अगुआई कइलेन, जबकि एकरे पहिले ऊ सामाजिक कार्यकर्ता आ वकील के रूप में काम क चुकल बाने। साल 2017 में भइल गुजरात के बिधान सभा चुनाव में मेवाणी, वडगाम सीट से जीत दर्ज कइलें आ वर्तमान में गुजरात के चउदहवीं बिधान सभा के बिधायक बाने। मेवाणी ई चुनाव निर्दल प्रत्याशी के रूप में लड़लें आ भारतीय राष्ट्रीय काँग्रेस आ आम आदमी पार्टी के सपोर्ट रहे। मेवाणी एकरे पहिले आम आदमी पार्टी के कार्यकर्ता भी रह चुकल बाने।

## सुरुआती जिनगी
जिग्नेश मेवाणी के जनम 11 दिसंबर 1982 के, गुजरात के अहमदाबाद में भइल। इनके परिवार मूलतः मेऊ नामके गाँव से हऽ जे महेसाणा जिला में पड़े ला। इनके सुरुआती पढ़ाई-लिखाई स्वास्तिक बिद्यालय आ विश्व विद्यालय माध्यमिक शाला, अहमदाबाद से भइल। साल 2003 में अहमदेबाद के एच. के. आर्ट कालेज से मेवाणी अंग्रेजी साहित्य बिसय में बीए पास कइलें। साल 2004 में, जर्नलिज्म आ मास कम्युनिकेशन में डिप्लोमा लिहलें। साल 2004 से 2007 ले, मेवाणी एगो गुजराती पत्रिका "अभियान" खाती रिपोर्टिंग कइलें। 2013 में, अहमदेबाद के डी.टी. लॉ कालेज से एलएलबी के डिग्री हासिल कइलें।

## कैरियर
### एक्टिविस्ट के रूप में
गुजरात के सौराष्ट्र इलाका के ऊना में, कथित रूप से गौरक्षक लोग द्वारा, दलित लोगन पर हमला के बा इहाँ दलित लोग में रोष के माहौल पनपल आ गुजरात में दलित लोग प्रदर्शन कइल। एह बिरोध प्रदर्शन के अगुवाई करे में जिग्नेश मेवाणी आगे रहलें आ अहमदाबाद से ऊना ले एगो प्रदर्शन मार्च के अगुवाई भी कइलें। एकरा के दलित अस्मिता यात्रा नाँव दिहल गइल आ एह प्रदर्शन यात्रा के समापन 15 अगस्त 2016 के भइल जेह में लगभग बीस हजार दलित लोग हिस्सा लिहलें।

## संदर्भ

श्रेणी:जियत लोग
श्रेणी:गुजरात के लोग
श्रेणी:1982 में जनम
श्रेणी:दलित नेता
संन्यास

**सन्यास** भारतीय संस्कृति, खासतौर से हिंदू संस्कृति, में जिनगी जिए के आदर्श ब्यवस्था के रूप में बतावल गइल चार गो आश्रम सभ में से अंतिम हवे; पहिला तीन गो आश्रम, ब्रह्मचर्य, गृहस्थ आ वानप्रस्थ बाड़ें। एह ब्यवस्था में औरत-मर्द के जिनगी के अंतिम समय, यानी अगर औसत उमिर के सौ बरिस मानल जाय तब पचहत्तर के पार के उमिर, सांसारिक मोहमाया से मुक्त हो के बितावे के आदर्श बतावल गइल हवे। अइसन लोग के सन्यासी भा सन्यासिनी कहल जाला। हालाँकि, अगर केहू संसार से बैराग चाहे तब सन्यासी/सन्यासिनी बने खाती कवनो उमिर ना बा आ कबो एह तरह के जिनगी अपना सके ला।

सन्यास लेवे वाला ब्यक्ति के घर-परिवार के चिंता-बंधन छोड़ के, संसार के मोह-माया से मुक्त हो के, ध्यान-ज्ञान आ चिंतन मनन के जिनगी बितावे के होला। कई मायने में ई बौद्ध धर्म के भिक्खु/भिक्खुनी, जैन धर्म के साधु/साध्वी या ईसाई धरम के मोंक/नन नियर जिनगी से समानता वाला बिचार हवे। संसार के चीजन के मोह आ उपभोग के त्याग के अध्यात्मिक जिनगी बितावे के शैली हवे। महात्मा गाँधी के मोताबिक सन्यास के अरथ संसार के पलायन, यानी भागल, ना हवे बलुक ब्यक्ति के जवन ऊर्जा अपना खाती सुख एकट्ठा करे में लागे ले ओकरा के मोड़ के जन-कल्याण आ अच्छाई खाती लगावे के कोसिस सन्यास हवे।

## संदर्भ

श्रेणी:भारतीय संस्कृति
श्रेणी:भारतीय दर्शन
मोरंग जिला

**मोरंग जिला** नेपाल के कोशी प्रदेश के 14 जिला सभ में से एगो ह। ई जिला के मुख्यालय विराटनगर में पड़ेला। ई जिला के कुल क्षेत्रफल 1855 किमी2 बा। 2011 के जनगणना के हिसाब से जिला के जनसंख्या 965370 बा।
## देखीं

## संदर्भ

श्रेणी:नेपाल के जिला
श्रेणी:कोशी प्रदेश के जिला
हिंदू राष्ट्रवाद

**हिंदू राष्ट्रवाद** चाहे ***हिंदू नेशनलिज्म*** (Hindu nationalism) सामूहिक रूप से भारतीय उपमहादीप के देसी ज्ञान आ सांस्कृतिक आ अध्यात्मिक परंपरा पर आधारित सामाजिक-राजनीतिक चिंतन के अभिब्यक्ति हवे। कुछ बिद्वान लोग के बिचार बा कि **हिंदू राष्ट्रवाद** के अंग्रेजी में *हिंदू नेशनलिज्म* नाँव दिहल एक तरह के अनुबाद मात्र हवे आ एकरा खाती ***हिंदू राजब्यवस्था*** सही टर्मावली होखी।

## संदर्भ

श्रेणी:भारतीय संस्कृति
श्रेणी:हिंदू धर्म
श्रेणी:भारतीय राजनीति
यूटीसी+5:45

**यूटीसी+५:४५** () या **[[समन्वयित विश्वव्यापी समय]] +5:45** एगो समय क्षेत्र ह जे कर उपयोग खाली नेपाल में होखेला। इ से पहिले 1986 तक नेपाल में खाली +5:40 के उपयोग करल जात रहल। ई के नेपाल मानक समय या नेपाल समय भी कहल जाऽला। इ समय मंडल के पूरा वर्ष उपयोग होखेला।
## वर्तमान समय
आईएसओ मानक सभ के अनुरूप इ के कुछ ई तरिका से लिखल जाऽला। इ समय मंडल में वर्तमान समय हो रहल बा: -
 
## सन्दर्भ

## इहो सभ देखल जाय

श्रेणी:टाइम जोन
ओशंस 8

***ओशंस 8*** (*Ocean's 8*) डकैती के कहानी पर आधारित एगो अमेरिकी कॉमेडी फिलिम बा। एकर डाइरेक्टर गैरी रॉस बाड़ें आ फिलिम के कथा लिखे के काम रॉस आ ओलीविया मिल्च मिल के कइले बा लोग। ई पुरनकी फिलिम *ओशंस एलेवेन सीरीज* के सॉफ्ट रिबूट बा आ *[[ओशंस 11]]* के स्पिन-ऑफ भी बा, एह फिलिम में सगरी लीड कलाकार लोग औरत बा। फिलिम 8 जून 2018 के, वार्नर ब्रोस. पिक्चर्स रिलीज होखी। फिलिम के मुख्य फोटोग्राफी के का 25 अक्टूबर 2016 के न्यू यॉर्क शहर से शुरू भइल रहे।

## संदर्भ

श्रेणी:2018 के फिलिम
दि 15:17 टु पैरिस

***दि 15:17 टु पैरिस***' (उच्चारण: दि फ़िफ्टीन सेवेंटीन टु पैरिस) एगो अमेरिकी थ्रिलर फिलिम बा। फिलिम के डाइरेक्टर क्लिंट ईस्टवुड बाड़ें आ फिलिम के कहानी फ्रांस में साल 2015 में भइल एगो रेल-हमला पर लिखल गइल किताब *दि 15:17 टु पैरिस: दि ट्रू स्टोरी ऑफ अ टेररिस्ट, अ ट्रेन, एंड थ्री अमेरिकन हीरोज* पर आधारित बा, एह किताब के लेखक जेफ्री ई. स्टर्न, स्पेंसर स्टोन, एंथनी सैडलर, आ अलेक स्कारलाटोस बा लोग। फिलिम में भी स्टोन, सैडलर, आ स्कारलाटोस, तीनों लोग आपन रोल खुदे कइले बाटे।

फिलिम के 9 फरवरी 2018 के वार्नर ब्रोस. पिक्चर्स द्वारा रिलीज कइल जाई।

## संदर्भ

श्रेणी:2018 के फिलिम
2.0 (फिलिम)

***2.0*** (उच्चारण: टू प्वाइंट जीरो) एगो भारतीय साइंस फिक्शन फिलिम बा जे एस. शंकर द्वारा डाइरेक्ट कइल गइल बा। एह फिलिम के मुख्य कलाकार रजनीकांत आ अक्षय कुमार बा लोग। ई फिलिम पहिली अइसन भारतीय फिलिम बा जे सीधे-सीधे थ्री-डी में शूट कइल गइल बा।

## संदर्भ

श्रेणी:2018 के फिलिम
फैंटास्टिक बीस्ट्स: दि क्राइम्स ऑफ ग्रिंडेलवाल्ड

***फैंटास्टिक बीस्ट्स: दि क्राइम्स ऑफ ग्रिंडेलवाल्ड*** (Fantastic Beasts: The Crimes of Grindelwald) साल 2018 में रिलीज होखे वाली एगो जादू-रोमांच वाली फैंटेसी फिलिम बा। एकर डाइरेक्टर डेविड यीट्स बाने आ फिलिम जे. के. राउलिंग के लिखल कहानी पर आधारित बाटे। ई साल 2016 में आइल फिलिम *फैंटास्टिक बीस्ट्स एंड व्हेयर टु फाइंड देम* के सीक्वल फिलिम बा आ एकर प्रोडक्शन अमेरिका आ यूनाइटेड किंगडम के संजुक्त प्रोडक्शन बा आ ई नवंबर 2018 में रिलीज होखी।

## संदर्भ

श्रेणी:2018 के फिलिम
रेस 3

***रेस 3*** हिंदी-भाषा के भारतीय फिलिम बा। एकर डाइरेक्टर रेमो डी'सूजा बाने आ फिलिम रेस सिरीज के तिसरही फिलिम ह। एह फिलिम के निर्माण टिप्स फिल्म्स & सलमान ख़ान फिल्म्स द्वारा कइल जा रहल बा। एकर कहानी एह सीरीज के पछिली फिलिम सभ से जुड़ल ना बा आ एकदम से नाया कहानी सुरू कइल गइल बा।

फिलिम 15 जून के ईद के मोका पर रिलीज भइल आ आमतौर पर एकरा समीक्षा करे वाला लोग बहुत नीक रेटिंग ना दिहल।

## संदर्भ

श्रेणी:2018 के फिलिम
रानी विक्टोरिया

**विक्टोरिया** (अलेक्जेंड्रीना विक्टोरिया, अंग्रेजी:Alexandrina Victoria; जनम 24 मई 1819&nbsp;– 22 जनवरी 1901) यूनाइटेड किंगडम ऑफ ग्रेट ब्रिटेन एंड आयरलैंड के रानी रहली आ इनके कार्यकाल 20 जून 1837 से इनके निधन तक रहल। 1 मई 1876 के ई "भारत के साम्राज्ञी" के एगो अउरी पदबी धारण कइली।

## संदर्भ

श्रेणी:इंग्लैंड के लोग
श्रेणी:ब्रिटिश लोग
श्रेणी:1819 में जनम
श्रेणी:1901 में निधन
अक्षय कुमार

**अक्षय कुमार** (जनम नाँव: राजीव हरी ओम भाटिया; 9 सितंबर 1967) भारत में जनमल एगो कनाडाई (नागरिक) एक्टर, प्रोड्यूसर, स्टंटकर्ता, आ मार्शल आर्ट के कलाकार बाड़ें। अक्षय कुमार, टीवी आ फिलिम इंडस्ट्री में पचीस साल से ज्यादा समय बिता चुकल बाने, करीबन सौ से ज्यादा फिलिम सभ में काम क चुकल बाड़ें आ कई गो पुरस्कार जीत चुकल बाने जेह में *रुस्तम* खाती राष्ट्रीय फिल्म पुरस्कार, आ दू गो अउरी फिल्म फेयर पुरस्कार सामिल बाने।

## इहो देखल जाय
* *[[2.0 (फिलिम)]]*
Selfiee

## संदर्भ

श्रेणी:जियत लोग
श्रेणी:1967 में जनम
श्रेणी:भारतीय मूल के कनाडाई लोग
श्रेणी:हिंदी फिलिम एक्टर
श्रेणी:पंजाबी लोग
अंब्रा, पेनंब्रा आ एंटंब्रा

260px|thumb|तीन किसिम के छाहीं, अंब्रा (umbra), पेनंब्रा (penumbra) आ एंटंब्रा (antumbra)
**अंब्रा**, **पेनंब्रा** आ **एंटंब्रा** कौनों छाहीं के तीन गो हिस्सा होलें। जब अँजोर के कौनो स्रोत के सोझा कौनों दूसर अइसन पिंड आ जाला जे अँजोर के रोक के छाहीं बनावे, ओह पिंड के छाहीं के तीन हिस्सा होलें जेह में सबसे अन्हार वाला हिस्सा **अंब्रा** होला जहाँ तनिको रोशनी ना चहुँपेला, दुसरा हिस्सा **पेनंब्रा** में से देखले पर अँजोर के स्रोत के कुछ हिस्सा भर तोपाइल लउके ला, आ छाहीं के सभसे दूर वाला हिस्सा **एंटंब्रा** होला जहाँ से देखले पर रोशनी के स्रोत के बीचोबीच ओकरा के तोपे वाला पिंड लउके ला बाकी रोशनी के स्रोत पूरा तोपाला ना आ पिंड के चारो ओर गोल चूड़ीदार या अँगूठी के नियर रोशनी लउके ले।

तीनों शब्द अंग्रेजी भाषा के हवें आ इनहन के मूल लैटिन भाषा हवे। इनहन के इस्तेमाल आमतौर पर गरहन के ब्याख्या आ बिबरन देवे में होला।

## संदर्भ

श्रेणी:गरहन
श्रेणी:खगोलशास्त्रीय घटना
चनरगरहन

**चनरगरहन** (संस्कृत: चंद्रग्रहण; अंग्रेजी: Lunar eclipse) एक तरह के गरहन हवे जे चंद्रमा, पृथिवी आ सुरुज के एक सिधाई में आवे पर आ पृथिवी के छाहीं में चंद्रमा के आ जाए पर लागे ला। अइसन पुर्नवासी के दिन होला, हालाँकि हर पुर्नवासी के गरहन ना लागे ला। कवना पुर्नवासी के चंद्रगरहन लागी ई निर्भर करे ला कि चंद्रमा के नोड सभ के स्थिति का बा, इनहने के भारतीय ज्योतिष में राहु-केतु के रूप में चिन्हित कइल जाला।

जब चंद्रमा पूरा तरीका से पृथिवी के मुख्य छाहीं - अंब्रा, के अंदर आ जाला तब पूरा चनरगरहन लागे ला, यानी कुछ देर खाती चंद्रमा पूरा तरीका से पृथिवी के छाहीं से तोपा जाला। एहू दसा में चंद्रमा पूरा गायब भा करिया ना हो जाला बलुक पृथिवी के वायुमंडल से छितरा के जाए वाली कुछ रोशनी चंद्रमा के सतह पर पड़े ले, एकरे कारण चंद्रमा लाल रंग के लउके ला। एही कारण यूरोपीय देसन में एकरा के ***[[रेड मून]]*** या *ब्लड मून* भी कहल जाला।

31 जनवरी 2018 के रात में पूरा चंद्रग्रहण लागल एह दिन सुपरमून, ब्लू मून आ रेड मून, तीनों घटना एकही रात में देखे के मिलल। 19 नवंबर 2021 के लागे वाला गरहन 580 साल में सभसे लमहर समय के गरहन होखी आ एह तरीका से ई एह सदी के सभसे लमहर गरहन होखी।

## इहो देखल जाय
* गरहन
* सुरुज गरहन
* रेड मून
* ब्लू मून
* सुपरमून
* पृथिवी के छाहीं

## संदर्भ

श्रेणी:गरहन
श्रेणी:खगोलशास्त्रीय घटना
रेड मून

***रेड मून*** (अंग्रेजी: Red moon; शाब्दिक अरथ: लाल चनरमा) के नीचे दिहल अरथ हो सके लें:

* चनरगरहन के समय जब पूरा चनरमा पृथिवी के छाहीं में आ जाय, मने कि पूरा चनरगरहन।
* पुर्नवासी के चनरमा के भी रेड मून कहल जाला।

## इहो देखल जाय
* ब्लू मून
ब्लड मून

***ब्लड मून*** (अंग्रेजी:Blood moon; शाब्दिक अरथ: खून नियर चनरमा) के नीचे दिहल अरथ हो सके लें:

* चनरगरहन के समय जब पूरा चनरमा पृथिवी के छाहीं में आ जाय, मने कि पूरा चनरगरहन यूरोप में ब्लड मून या रेड मून कहाला।
* यूरोप में पुर्नवासी के चनरमा के भी ब्लड मून कहल जाला, अइसन पुर्नवासी जे गरमी के बाद आ पतझड़ के सुरुआत में आवे।
नेपाल मानक समय

**नेपाल मानक समय**/**नेपाल प्रमाणिक समय** (**नेपाल समय**) नेपाल खातिर एगो समय क्षेत्र ह। ई समन्वित वैश्विक समय (यूटीसी) से मानक +5:45 पर बा। ई समय क्षेत्र पूरे नेपाल खातिर बा, ई समय क्षेत्र ऊ तीन गो समय क्षेत्र में से एगो बा जवन यूटीसी से 45-मिनट के निर्धारण पर रखल गइल बा। (दूसर दुगो समय क्षेत्र बा: छथम द्वीप मानक समय, जवना के मानक समय बा UTC+12:45 आ अनाधिकृत समय ऑस्ट्रेलियाई केंद्रीय पश्चिमी समय जवना के मानक समय UTC+08:45 बा।)

## इहो देखल जाय
* UTC+5:45
## संदर्भ

## बाहरी कड़ी
*Nepali Time
*Nepali Time and Date with Calendar
*Current time in Nepal
ब्लू मून

***ब्लू मून*** (अंग्रेजी: Blue moon; अरथ: नीला चाँद) एगो खगोलीय घटना हवे जेह में कौनों एक सीजन में पड़े वाली चउथी पुर्नवासी के चनरमा (पूरा चनरमा), या फिर एकही (अंग्रेजी) महीना में अगर दू बेर पुर्नवासी पड़े तब दुसरी पुर्नवासी के चनरमा के ई नाँव दिहल जाला। हालाँकि एकर चनरमा के रंग से कौनों मतलब ना बा आ वास्तव में एह दिन चनरमा नीला रंग के ना लउके ला।

जब महीना में दुसरी बेर पुर्नवासी होखे आ ओही दिन पूरा चनरगरहन भी लागे तब अइसन स्थिति में ब्लू मून आ रेड मून दूनों एक्के साथ होखे ला। अइसन 31 जनवरी 2018 के लागे वाला चनरगरहन में होखी।

## संदर्भ

श्रेणी:चंद्रमा
श्रेणी:खगोलशास्त्रीय घटना
मौनी अमौसा

**मौनी अमौसा** () एगो हिंदू परब हवे जहिया ब्रत, पूजा आ नहान वगैरह के धार्मिक रिवाज सभ के अनुसार माघ महीना के अमौसा मनावल जाला। हिंदू धर्म में तीन गो अमौसा सभ के खास महत्त्व हवे - कुआर के महालय अमौसा, कातिक के अमौसा यानी दिपावली, आ तीसरा ई माघ के अमौसा जेकरा के मौनी अमौसा के रूप में मनावल जाला। मौनी अमौसा के, मौन रह के नहान-धियान आ पूजा करे के बिधान हवे, यानी मुनि लोग के नियर आचरण करे के होला।

मौनी अमौसा, इलाहाबाद में लागे वाला माघ मेला आ हर बारहवाँ बरिस लागे वाला कुंभ मेला के सभसे प्रमुख नहान परब भी हवे, जहिया एह मेला के सभसे ढेर भीड़ होला।

## इहो देखल जाय
* कुंभ मेला
* मकर संक्रांति
* दिपावली

## संदर्भ

श्रेणी:हिंदू तिहुआर
श्रेणी:माघ महीना के तिहुआर
श्रेणी:जनवरी के परब-तिहुआर
दीपक मिश्रा

**न्यायमुर्ती दीपक मिश्रा** (जनम 3 अक्टूबर 1953) भारत के मुख्य न्यायाधीश यानी चीफ जस्टिस बाड़ें। मिश्र, भारत के 44वाँ चीफ जस्टिस जे. एस. खेहर के बाद एह पद पर आइल बाड़ें आ एकरे पहिले ई पटना हाइकोर्ट आ दिल्ली हाइकोर्ट के मुख्य न्यायाधीश रह चुकल बाड़ें।

## सन्दर्भ

श्रेणी:जियत लोग
श्रेणी:1953 में जनम
श्रेणी:भारत के चीफ जस्टिस
श्रेणी:भारत के लोग
रामचंद्र गुहा

**रामचंद्र गुहा** (जनम 29 अप्रैल 1958) एगो भारतीय लेखक आ इतिहासकार बाड़ें, इनके लेखन के प्रमुख बिसय पर्यावरण, समाज आ क्रिकेट के इतिहास रहल बा। इनके लिखल प्रमुख किताब *[[इंडिया आफ्टर गाँधी]]* बा।

## संदर्भ

श्रेणी:जियत लोग
श्रेणी:1958 में जनम
श्रेणी:भारत के लोग
श्रेणी:भारतीय इतिहासकार
श्रेणी:अंग्रेजी-भाषा के भारतीय लेखक
नेपाली रुपिया

**नेपाली रुपिया** (, चिन्ह: **रु**, **Rs.**; कोड: **NPR**) नेपाल के अधिकारीक मुद्रा ह। नेपाली रुपया 100 पैसा में बँटल बा, माने की 100 पैसा के एक रुपया होऽला। रुपिया से संबंधित काम के भार नेपाल राष्ट्र बैंक के लगे बा, इहे उँहा के रुपया पर नियंत्रण रखेला। नेपाली रुपिया के चलन 1932 में शुरू भइल, ई से पहिले नेपाल में मोहर चलत रहल।

1994 से पहिले ही, नेपाली रुपिया (रु) के भारतीय रुपिया के साथ विनिमय दर फिक्स कर दिहल गइल। उ समय भारतीय 1 रुपिया (₹1) के नेपाली रुपिया (रु.१+४५ पैसा) फिक्स करल गइल रहे। **रु. 1.45 = ₹1**. हालांकि विनिमय दर बढ़ गइला पर बाद में रु.1.60 = ₹1 कर दिहल गइल।
## नोट

## इहो देखल जाय
* भारतीय रुपिया
## संदर्भ

श्रेणी:करेंसी
रुपिया
कान्तिपुर (दैनिक)

***कान्तिपुर*** नेपाली भाषा में रोज छपे वाला एगो अखबार ह, जवन नेपाल के काठमांडू, बिराटनगर, नेपालगंज आ भरतपुर से एके साथ छपेला। एकर स्थापना श्याम गोइंका जी कइले रहनी।
*कान्तिपुर* के प्रकाशक सभ खबर कइले रहले लोग की कान्तिपुर के बिक्री रोजिना 350,000 से भी अधिका बा। मानल जाऽला की ई नेपाल में सबसे अधिका पढ़े जाए वाला अखबार ह, जबकि नेपाल घर होए वाला अप्रवासी लोग जे बिदेशन में रहेला लोग, उ लोग खातिर ई एगो निमन माध्यम बा नेपाल के बारे में जानकारी रखे के। सुधीर शर्मा 2008 ई. से अखबार के मुख्य-संपादक *(चीफ-इन-एडिटर)* बाड़े।

## इहो देखल जाय
* गोरखपत्र
* अन्नपूर्ण पोस्ट
* नागरिक

## संदर्भ

श्रेणी:नेपाल में छपे वाला अखबार सभ
नेपाल के झंडा

**[[नेपाल]] के [[राष्ट्रीय झंडा]]** विश्व के एक मात्र अइसन झंडा ह जवन चौकोर या आयताकार नइखे जवन दुगो त्रिकोणिय आकार के ऊपर नीचे रख के बनावल गइल बा। विश्व में एगो अउर झंडा बा जवन चौकोर नइखे उ ह अमेरिका के ओहाइयो के झंडा। नेपाल के राष्ट्रिय झंडा के ऊपरला त्रिकोण में एगो आधा चाँद आ निचला वाली त्रिकोण में एगो सूरज अंकित बा जेकर मतलब बतावल जाला कि जब तक सूरज-चाँद रही तब ले पृथिवी पर नेपाल के अस्तित्व रही। इ झंडा के किनारा नीला रंग के बा जवन शान्ति के प्रतिक ह। झंडा के बीच के भाग गहरा लाल रंग के बा जवन नेपाल के राष्ट्रीय रंग ह। नेपाल के राष्ट्रीय फूल गुराँस भी एहि रंग के बा। गहरा लाल विजय के प्रतिक भी ह। 1962 तक नेपाल के झंडा पर चाँद आ सूरज पर चेहरा बनल होत रहल। झंडा के आधुनिकीकरण करे खातिर झंडा के चाँद आ सूरज पर से चेहरा के हटा दिहल गइल लेकिन फिर भी राजा आपन झंडा पर चाँद आ सूरज पर चेहरा के प्रयोग राजतंत्र खत्म होखला (2008) तक करत रहले। इ झंडा के 16 दिसम्बर 1962 के अपनावल गइल जब देश के नया संविधान लिखल गइल। ई अनोखा त्रिकोणिय झंडा शताब्दियों से नेपाल में प्रयोग में चलत रहल लेकिन द्वि त्रिकोणिय झंडा के इस्तेमाल 19 वीं शताब्दि से चलन में आइल। झंडा के आज के स्वरुप एकर प्राथमिक स्वरुप से लिहल गइल बा, जेकर प्रयोग 2000 साल पहिले से हो रहल बा।

## संदर्भ

झंडा
गोपालगंज

**गोपालगंज** भारतीय राज्य बिहार के उत्तरी-पच्छिमी हिस्सा में एगो सहर बा। ई अपनहीं नाँव के जिला के मुख्यालय भी बाटे।

श्रेणी:बिहार के शहर आ कस्बा
काठमांडो घाटी

**काठमांडो घाटी** (नेपाली: काठमांडौ उपत्यका, नेपाल भाषा: स्वनिगः, नेपाः गाः) हिमालयी राष्ट्र नेपाल में एगो प्राकृतिक घाटी बा आ एशिया के एगो प्राचीन ब्यापारिक मार्ग के पड़ाव आ सांस्कृतिक रूप से धनी वरासत वाला क्षेत्र बा। एही घाटी में नेपाल के राजधानी काठमांडो स्थित बा आ आसपास के अन्य कई उपनगर सभ के मिला के काठमांडो उपनगरीय क्षेत्र के रूप में नेपाल के सभसे बड़हन आबादी समूह भी बा।

घाटी के सभसे ढेर महत्त्व इतिहासी आ सांस्कृतिक कारण से बा, काहें से कि इहाँ लगभग 130 गो से ढेर अस्थान अइसन बाने जिनहन के हिंदू या बौद्ध धरम में पबित्र मानल जाला आ जहाँ लोग तीरथ के रूप में जतरा करे जाला। एही कारण काठमांडो घाटी के सात गो स्थान (स्मारक सभ) के यूनेस्को द्वारा बिस्व धरोहर स्थल के दर्जा दिहल गइल बा।

## संदर्भ

श्रेणी:नेपाल के भूगोल
श्रेणी:नेपाल के संस्कृति
फुट (इकाई)

**फुट** (बहुवचन: फिट या फीट; अंग्रेजी:Foot/Feet) दूरी नापे के एगो इकाई हवे। ई ईकाई पुराना इंपीरियल ब्रिटिश सिस्टम, या अमेरिकी पुराना सिस्टम के तहत दूरी (आ लंबाई) नापे के प्रमुख इकाई हवे। अंतर्राष्ट्रीय परिभाषा अनुसार एकरा के 0.3048 मीटर के बराबर घोषित कइल गइल बा।

एक फुट के बारह हिस्सा में बाँटल जाला अ हर हिस्सा इंच कहाला, जबकि तीन फीट के दूरी के एक गज (यार्ड) कहल जाला। भारत, नेपाल वगैरह देस सभ में अभिन भी कई कामन में एही इकाई के चलन बहुत बा, हालाँकि बैज्ञानिक नाप-तौल में अब मीटरी सिस्टम के इस्तेमाल होला।

## इहो देखल जाय
* जरीब

## संदर्भ

श्रेणी:नापजोख के इकाई
ईसाई धर्म

**ईसाई धर्म** (अंग्रेजी: Christianity; उच्चारण: क्रिश्चियनिटी) एगो इब्राहिमी धर्म हवे जे एक ईश्वर के माने ला आ ईसा मसीह के जीवन आ शिक्षा पर आधारित धर्म हवे। ई दुनिया के सभसे बड़हन धर्म हवे जेकर अनुयायी लोग 2.4 अरब से ढेर बा आ एह लोग के ईसाई कहल जाला। ईसाई धर्म के प्रमुख ग्रंथ के बाइबिल हऽ। ईसाई लोग नेपाल आ ईस्रायल मे शनिश्चर आ बाकी सभ देश मे अतबार के दिन संगति आ पूजा-प्रार्थना करे ला। ई सभ अभिवादन मे जय मसिह कहेला। ई लोकैन के संगति वा प्रार्थना करे वला भवन वा घर के गिर्जाघर वा चर्च कहल जाला।

## संदर्भ


श्रेणी:धर्म
बाइबिल

**बाइबिल** (अंग्रेजी: Bible, अर्थ: "किताब") पबित्र ग्रंथ हवे जेकरा के ईसाई आ यहूदी लोग अध्यात्मिक चीज माने ला आ एह में लिखल चीज के ईश्वर के संदेस मान के मनुष्य आ ईश्वर के बीच संबंध स्थापित करे वाला कड़ी के रूप में देखे ला। ईसाई धर्म के बाइबिल के दू हिस्सा, *[[ओल्ड टेस्टामेंट]]* आ *[[न्यू टेस्टामेंट]]* में से पुरनका, मने कि ओल्ड टेस्टामेंट के काफी सारा पाठ यहूदी लोग के बाइबिल के पाठ में भी मिले ला। न्यू टेस्टामेंट बाद के संकलन हवे जे ईसा मसीह के ईसाई चेला लोग द्वारा संकलित कइल गइल हवे।

श्रेणी:ईसाई धर्म
श्रेणी:बाइबिल
तानाख

**तानाख** या **तानाख़**, यहूदी (हिब्रू) लोग के बाइबिल के मूल धार्मिक पाठ, या यहूदी बाइबिल के कहल जाला। ई यहूदी बाइबिल आ ईसाई लोग के बाइबिल के ओल्ड टेस्टामेंट के स्रोत भी हवे। ई ग्रंथ पुरान यहूदी धार्मिक पाठ सभ के संकलन हवे आ बाइबिली हिब्रू भाषा में हवे। मूल रूप में ई अइसन नैतिक सिद्धांत सभ के संकलन हवे जेह पर यहूदी बाइबिल आ ईसाई लोग के ओल्ड टेस्टामेंट आधारित हवे।

## संदर्भ

## बाहरी कड़ी
* तानाख, पूरा पाठ (jewishvirtuallibrary.org से)। 

श्रेणी:धार्मिक ग्रंथ
श्रेणी:यहूदी धर्म
एक ईश्वर वाद

**एकईश्वरवाद** या **एकेश्वरवाद** (अंग्रेजी: Monotheism; उच्चारण: मोनोथेइस्म) अइसन बिस्वास हवे जेह में एक ठो ईश्वर के मानल जाला, जे सर्वशक्तिमान होखे आ बिस्व के संचालन करत होखे। आम परिभाषा ईहे हवे की अइसन मत जे एक ईश्वर के माने। ई बहुईश्वरवाद या सर्वेश्वरवाद से अलग या बिपरीत मत हवे, बहुईश्वर वाद में कई ईश्वर भा देवता लोग के मानल जाला जबकि सर्वेश्वरवाद के मान्यता हवे कि सभ कुछ ईश्वर हऽ आ ईश्वरे सभकुछ हवे।

दुनिया के कई गो धर्म आ संप्रदाय, जे एक ठो ईश्वर में बिस्वास करे लें, एकईश्वरवादी धर्म या संप्रदाय कहालें, इनहन में प्रमुख बाड़ें: ईसाई धर्म, इस्लाम, यजीदी मत, हिंदू धर्म के शैव आ वैष्णव मत, बाली देस के हिंदू धर्म आ सिख धर्म अउरी पारसी धर्म।

श्रेणी:धर्म
गाँवपालिका

**गाँवपालिका** (नेपाली: गाउँपालिका) नेपाल में स्थानिय प्रशासनिक इकाई बा। नेपाल में पहिले के गाँव विकास समिति (गाविस) के रूप में स्थानीय इकाई रहल, बाकी बाद में कई गो गाविस सभ के आपस मिला के नया इकाई के रूप में गाँवपालिका सभ के गठन कइल गइल बा। गाँवपालिका सभ के बिभाजन वार्ड में कइल गइल बा आ एक ठो गाँवपालिका में में 5 से 9 गो वार्ड संख्या हो सकत बा।

वि.सं .2073 में नेपाल के संघीय मामिला आ स्थानीय विकास मंत्रालय 744 स्थानीय तह के मंजूरी दिहलस। एह मंजूरी के बाद गाविस के हटाके कुल 479 गाँवपालिका बनावल गइल। | 2074 साल मे 35 गो गाँवपालिका के नगरपालिका में मिला दिहल गइल ई से पहिले 463 गो गाँवपालिका रहे। और महानगरपालिका थपेला से 460 गो गाँवपालिका रहल ।

## संबैधानिक व्यबस्था
नेपाल के संबिधान के धारा 56 (1) स संघ¸प्रदेश आ स्थानीय तह क के ३ तहके राज्यके मूल संरचना रहे के  व्यबस्था क के ओही धाराके उपधारा (4) आ  (5) स स्थानीय तह तर्फ गाँवपालिका¸नगरपालिका आ जिल्ला सभा रहे के तथा सामाजिक साँस्कृतिक संरक्षण वा आर्थिक विकास के लेल बेसी संरक्षित वा स्वायत्तक्षेत्र बनाब सके के  व्यबस्था करल बाटे।

## गाँवपालिका के लिस्ट

## संदर्भ

श्रेणी:नेपाल के उपबिभाग
गुरुकुल

**गुरुकुल** प्राचीन भारतीय पढ़ाई के ब्यवस्था हऽ जेह में शिष्य (चेला भा बिद्यार्थी) लोग आपन घर छोड़ के गुरु के आश्रम में निवास करे आ पढ़ाई करे। हिंदू परंपरा में ई पबित्र ब्यवस्था के रूप में स्थापित बा आ प्राचीन काल में ईहे शिक्षा के तरीका रहे। हिंदू लोग के अलावा बौद्ध आ जैन धर्म नियर कई अन्य समुदाय सभ में भी प्रतिष्टित रहल।

## संदर्भ
थॉमस बैबिंगटन मैकाले

**थॉमस बैबिंगटन मैकाले** (अंग्रेजी: Thomas Babington Macaulay; सटीक उच्चारण: थौमस् बैबिंग्टन् मैकाॅलेऽ) (25 अक्टूबर 1800 – 28 दिसंबर 1859) जिनके **लार्ड मैकाले** के नाँव से जानल जाला, एगो अंगरेज राजनीतिक नेता, इतिहासकार, लेखक आ कवी रहलें। इनके प्रसिद्ध किताब *ऑन ब्रिटिश हिस्ट्री* के मास्टरपीस रचना मानल जाले। 1835 में शिक्षा के बारे में इनके बिचार "मैकाले मिनट्स" के नाँव से छपल जे भारत में अंग्रेजी ब्यवस्था के शिक्षा के आधार बनल। मैकालेवाद के रूप में इनके बिचार भारत के शिक्षा पर अभिन ले पर्भावी मानल जालें।

## संदर्भ

श्रेणी:अंगरेज लोग 
श्रेणी:1800 में जनम
श्रेणी:1859 में निधन